РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 број: 06-2/455-14

17. децембар 2014. године

Б е о г р а д

З А П И С Н И К

62. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО НАРОДНЕ СКУПШТИНЕ, ОДРЖАНЕ 17. ДЕЦЕМБРА 2014. ГОДИНЕ

 Седница је почела у 15,10 часова.

 Седницом је председавао др Александар Мартиновић, председник Одбора.

 Седници су присуствовали чланови Одбора: Жарко Мићин, Драган Николић, Биљана Пантић Пиља, Светислав Вукмирица, Неђо Јовановић, Мирко Чикириз, Тања Томашевић Дамњановић и проф. др Јанко Веселиновић.

 Седници нису присуствовали чланови Одбора: Верољуб Арсић, Катарина Ракић, Петар Петровић, Жарко Обрадовић, Александар Јаблановић, Весна Мартиновић, Балинт Пастор и Весна Бесаровић, као ни њихови заменици.

 На предлог председника Одбора, једногласно (са 9 гласова ЗА) је усвојен следећи

Д н е в н и р е д:

 1. Разматрање амандмана на Предлог закона о измени и допуни Закона о извршењу и обезбеђењу, који је поднела група од 131 народног посланика.

 Прва тачка дневног реда. Разматрање амандмана на Предлог закона о измени и допуни Закона о извршењу и обезбеђењу, који је поднела група од 131 народног посланика.

Одбор је у складу са чланом 164. Пословника Народне скупштине размотрио амандмане на Предлог закона о измени и допуни Закона о извршењу и обезбеђењу и сматра да су у складу са Уставом и правним системом Републике Србије амандмани:

- на члан 1. који је поднео народни посланик Слободан Хомен;

- на члан 1. који је поднела народни посланик Снежана Маловић;

- на члан 1. који је поднео народни посланик Неђо Јовановић;

- на члан 1. који су заједно поднели народни посланици Весна Мартиновић, Гордана Чомић и Борислав Стефановић;

- на члан 1. који су заједно поднели народни посланици Марко Ђуришић, Јанко Веселиновић и Биљана Хасановић Кораћ;

- на члан 3. који је поднела народни посланик Снежана Маловић.

Одбор је одлуку донео једногласно (са 9 гласова ЗА).

 За известиоца Одбора на седници Народне скупштине одређен је председник Одбора.

 Председник Одбора др Александар Мартиновић, је по завршетку гласања о тачки дневног реда, обавестио чланове Одбора да ће се следећег дана, у 12,00 часова, у сали II одржати нова седница Одбора, са једном тачком дневног реда, а тиче се Резултата сарадње Одбора за уставна питања и законодавство са Канцеларијом за демократске институције и људска права из Варшаве (ОЕБС/ОДИХР) на унапређењу законодавног поступка и квалитета израде прописа у Републици Србији.

 Седница је завршена у 15,15 часова.

 Саставни део овог записника чине стенографске белешке.

 СЕКРЕТАР ПРЕДСЕДНИК

др Радоје Церовић др Александар Мартиновић